දිවයින පුරා පාසල්වල ක්‍රිකට් ක්‍රීඩාව සඳහා පුහුණු තණතීරු ඉදිකිරීමේ සංවර්ධන ව්‍යාපෘතියක අවශ්‍යතාවය මැනවින් අවබෝධ කර ගනිමින් පාසල් ක්‍රිකට් උපදේශකවරයකු ලෙස කටයුතු කළ ඩී.එස්.ද සිල්වා මහතා විශේෂයෙන් ග්‍රාමීය මට්ටමේ පාසල්වල ක්‍රිකට් ක්‍රීඩාව දියුණු කිරීම සඳහා පෙරමුණ ගෙන කටයුතු කළේ ය.මේ ව්‍යාපෘතිය සඳහා අනුග්‍රාහකයන් සොයා ගනිමින් බොහෝ පාසල්වල ක්‍රිකට් පුහුණු තණතීරු ඉදිකිරීම් ආරම්භ කිරීමට ඔහු සමත් විය.එපමණක් නොව එංගලන්තයේ ක්‍රිකට් සැණකෙළියක් සංවිධානය කරමින් ජාත්‍යන්තර වශයෙන් රුපියල් මිලියන 5ක අරමුදලක් පාසල් ක්‍රිකට් සංවර්ධන අරමුදලට එක් කිරීමටද ඒ මහතා සමත් විය.ජාත්‍යන්තර වශයෙන් අරමුදල් රැස් කරමින් මෙරට පාසල් ක්‍රිකට් ක්‍රීඩාව නංවාලීම සඳහා විශාල මෙහෙයක් සිදු කළ ඩී.එස්. ද සිල්වා මහතා ඕස්ට්‍රේලියාවේ සිඩ්නි නුවර සිඩ්නි ක්‍රිකට් කාර්නිවල් නමින් ක්‍රිකට් සැණකෙළියක් ද සංවිධානය කළේ ය.